Habi (musika taldea)

Habi, 2018 urtean Yeray Gascón-ek eta Jon Ander Artolak Villabona-Amasan sortutako rock musika taldea da.

 Ibilbidea 
Aurrez beste talde batzutan ibili ziren eta gerora elkarrekin lokalean batu eta "Hitzak" abestia sortu zuten. 2019an aurreneko diskoa kaleratu zutenerako dagoeneko bigarren diskoko kantak ere sortzen hasiak ziren. Loratu diskoaren aurkezpen kontzertuan dagoeneko hurrengo diskoko abesti bat ere jo zuten. 2020an Koloreak diska atera zuten, azal beltza duen arren kolore askotako gaiak jorratzen dituzte bertan.

2021. urtean Arimak Denboran, Etxekalte taldearekin batera sortutako single bikoitza kaleratu zuten. Laguntasunak eta gogoak bultzaturiko lana, garagardo artean hasi zena eta gure memorian iltzatuta amaitu nahi duena, hori diote Habiko kideek, eta baita asmatu ere, barruraino iltzatuta...

2022. urtean Helmuga disko laburra kaleratu dute, lau abesti dituena.

2023. urtean, unibertso berri bat eraiki duela esan daiteke Habi taldeak Ohartu diskoarekin. Hamar kantu dituen diskoa da, Elkar estudioan eta Victor Sanchezekin grabatua. Osagaiak betikoak, Jon Ander Artolaren erritmika bereziak eta Yeray Gasconen gitarra eta ahots dotoreak. Baina, oraingoan, beste unibertso bat osatu dutela esan daiteke, ohiko Habiz harago. Hirugarren disko batek duen sendotasuna du Habiren lanak eta zuzenekoa ere oso sendoa eta paregabea da, magikoa.

 Diskografia 
 Loratu (2019, autoekoizpena)
 Koloreak (2020, Elkar)
 Arimak denboran (2021, Elkar)
 Helmuga (2022, Elkar)
 Ohartu (2023, Elkar)

 Erreferentziak 

 Kanpo estekak 

Kategoria:Villabonako musika taldeak
Kategoria:Euskal Herriko musika taldeak